A Törvényszék (hatodik tanács) 2013. szeptember 13‑i ítélete –
Anbouba kontra Tanács
(T‑592/11. sz. ügy)
„Közös kül‑ és biztonságpolitika – Szíriával szembeni korlátozó intézkedések – Pénzeszközök és gazdasági erőforrások befagyasztása – Az ártatlanság vélelme – Bizonyítási teher – Nyilvánvaló értékelési hiba – Védelemhez való jog – Indokolási kötelezettség”
1.                     Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok (EUMSZ 263. cikk, negyedik bekezdés) (vö. 26. pont)
2.                     Bírósági eljárás – A megtámadott jogi aktus helyébe az eljárás folyamán lépő határozat vagy rendelet – Új elem – Az eredeti kérelmek és jogalapok kiterjesztése (A Törvényszék eljárási szabályzata, 48. pont, 2. §) (vö. 30., 31. pont)
3.                     Megsemmisítés iránti kereset – Keresettel megtámadható aktusok – Fogalom – Hipotetikus, még el nem fogadott jogi aktusok – Kizártság (EUMSZ 263. cikk) (vö. 33., 34. pont)
4.                     Bírósági eljárás – Keresetlevél – Alaki követelmények – A felhozott jogalapok rövid ismertetése – Absztrakt hivatkozás – Elfogadhatatlanság – A mellékletek összességére való hivatkozás – Elfogadhatatlanság (A Bíróság alapokmánya, 21. cikk; a Törvényszék eljárási szabályzata, 44. cikk, 1. §, c) pont) (vö. 37., 72. pont)
5.                     Európai uniós jog – Elvek – Alapvető jogok – Az ártatlanság vélelme – A szíriai helyzetre tekintettel egyes személyekkel és szervezetekkel szemben hozott, a pénzeszközök befagyasztására vonatkozó határozat – Az említett elvvel való összhang – Feltételek (EUSZ 6. cikk, (1) bekezdés; az Európai Unió Alapjogi Chartája, 48. cikk, (1) bekezdés; a 2011/522/KKBP határozattal módosított 2011/273/KKBP tanácsi határozat; a 878/2011 rendelettel módosított 442/2011 tanácsi rendelet, 14. cikk, (4) bekezdés) (vö. 40. pont)
6.                     Közös kül‑ és biztonságpolitika – A szíriai helyzetre tekintettel egyes személyekkel és szervezetekkel szemben hozott különleges korlátozó intézkedések – Pénzeszközök befagyasztására vonatkozó határozat – Bizonyítási rendszer – Vélelmek alkalmazása – Megengedhetőség – Megdönthető jelleg – A védelemhez való jog megsértése – Hiány (EUSZ 6. cikk, (1) bekezdés; az Európai Unió Alapjogi Chartája, 41. cikk, (2) bekezdés, a) pont; a 2011/522/KKBP határozattal módosított 2011/273/KKBP tanácsi határozat, 5. cikk; a 878/2011 rendelettel módosított 442/2011 tanácsi rendelet, 14. cikk, (2) és (4) bekezdés) (vö. 45–48., 50–52. pont)
7.                     Bírósági eljárás – Bizonyítékok benyújtása – Határidő – A bizonyítékok késedelmes benyújtása – Feltételek (A Törvényszék eljárási szabályzata, 44. cikk, 1. §, c) pont és 48. pont, 1. §) (vö. 59., 60. pont)
8.                     Európai uniós jog – Elvek – Védelemhez való jog – A hatékony bírói jogvédelemhez való jog – Szíriával szembeni korlátozó intézkedések – A szíriai helyzetre tekintettel egyes személyek és szervezetek pénzeszközeinek befagyasztása – Terhelő bizonyítékok közlésének kötelezettsége – Terjedelem (EUSZ 6. cikk, (1) bekezdés; az Európai Unió Alapjogi Chartája, 41. cikk, (2) bekezdés, a) pont és 47. cikk; a 2011/522/KKBP határozattal módosított 2011/273/KKBP tanácsi határozat, 5. cikk; a 878/2011 rendelettel módosított 442/2011 tanácsi rendelet, 14. cikk, (2) bekezdés) (vö. 80–82., 86–88. pont)
9.                     Megsemmisítés iránti kereset – Jogalapok – Az indokolás hiánya vagy elégtelensége – Az érdemi jogszerűségre vonatkozó jogalaptól elkülönülő jogalap (EUMSZ 263. és EUMSZ 296. cikk) (vö. 93. pont)
10.                     Intézmények jogi aktusai – Indokolás – Kötelezettség – Terjedelem – Szíriával szembeni korlátozó intézkedések – A szíriai helyzetre tekintettel egyes személyek, szervezetek és szervek pénzeszközeinek befagyasztása – Az érintett előtt ismert olyan összefüggésben meghozott határozat, amely lehetővé teszi számára a vele szemben hozott intézkedés jelentőségének megértését – Rövidített indokolás megengedhetősége (EUMSZ 296. cikk; a 2011/522/KKBP határozattal módosított 2011/273/KKBP tanácsi határozat; a 878/2011 rendelettel módosított 442/2011 tanácsi rendelet) (vö. 95–97. cikk)
Tárgy
Egyrészt a Szíriával szembeni korlátozó intézkedésekről szóló 2011/273/KKBP határozat módosításáról szóló, 2011. október 13‑i 2011/684/KKBP tanácsi határozat (HL L 269., 33. o.), a Szíriával szembeni korlátozó intézkedésekről és a 2011/273 határozat hatályon kívül helyezéséről szóló, 2011. december 1‑jei 2011/782/KKBP tanácsi határozat (HL L 319., 56. o.), a szíriai helyzetre tekintettel korlátozó intézkedések meghozataláról szóló 442/2011/EU rendelet módosításáról szóló, 2011. október 13‑i 1011/2011/EU tanácsi rendelet (HL L 269., 18. o.), a szíriai helyzetre tekintettel korlátozó intézkedések meghozataláról és a 442/2011 rendelet hatályon kívül helyezéséről szóló, 2012. január 18‑i 36/2012/EU tanácsi rendelet (HL L 16., 1. o.; helyesbítés: HL L 259., 2012.9.27., 7. o.), valamint a 36/2012 rendelet 32. cikke (1) bekezdésének végrehajtásáról szóló, 2012. május 14‑i 410/2012/EU tanácsi végrehajtási rendelet (HL L 126., 3. o.) megsemmisítése iránti kérelem, amennyiben a felperes neve szerepel azon személyek listáján, akikre a szíriai helyzetre tekintettel korlátozó intézkedések alkalmazandók, másrészt pedig az elszenvedett kár jóvátételeként kártérítés megfizetése iránti kérelem.
Rendelkező rész
1)
A Törvényszék a keresetet elutasítja.
2)
A Törvényszék Issam Anboubát kötelezi a költségek viselésére.